Årtiet begyndte med Melbourne International Exhibition i 1880, der blev holdt i Exhibition Building, som var bygget til formålet. I 1880 åbnede den første telefoncentral og samme år blev byggeriet af katedralen St Paul's påbegyndt. I 1881 fik man elektrisk lys i Eastern Market og det følgende år var en generatorstation i stand til at forsyne 2.000 glødelamper i operation. I 1885 åbnede den første sporvognslinje og i 1890 havde Melbourne et af verdens største sporvognsnet.